

**กฎบัตรการตรวจสอบภายใน**

**หน่วยตรวจสอบภายใน องค์การบริหารส่วนจังหวัดนครสวรรค์**

**…………………………………………….**

กฎบัตรการตรวจสอบภายในฉบับนี้ จัดทำขึ้นเพื่อกำหนดวัตถุประสงค์และพันธกิจ การปฏิบัติตามหลักเกณฑ์กระทรวงการคลัง อำนาจหน้าที่ ความเป็นอิสระและเที่ยงธรรม ขอบเขตการปฏิบัติงาน หน้าที่ความรับผิดชอบ การประกันและการปรับปรุงคุณภาพงานตรวจสอบภายในของหน่วยตรวจสอบภายในองค์การบริหารส่วนจังหวัดนครสวรรค์ และเพื่อให้ผู้บริหาร ผู้ปฏิบัติงาน หน่วยรับตรวจ และผู้เกี่ยวข้องทุกระดับได้รับทราบ และมีความเข้าใจและยอมรับเกี่ยวกับ วัตถุประสงค์ สายการบังคับบัญชา ภารกิจ ขอบเขต และอำนาจหน้าที่ความรับผิดชอบของงานตรวจสอบภายใน

ดังนั้น เพื่อให้การปฏิบัติงานของหน่วยตรวจสอบภายใน องค์การบริหารส่วนจังหวัดนครสวรรค์ เป็นไปตามหลักเกณฑ์กระทรวงการคลัง ว่าด้วยมาตรฐานและหลักเกณฑ์ปฏิบัติการตรวจสอบภายในสำหรับหน่วยงานของรัฐ พ.ศ. 2561 และแก้ไขเพิ่มเติม (ถึงฉบับที่ 3) พ.ศ. 2564 และหนังสือกรมบัญชีกลาง ที่ กค 0409.4/ว 47 ลงวันที่ 28 มกราคม 2564 ข้อ 17 (2) กำหนดกฎบัตรไว้เป็นลายลักษณ์อักษรและเสนอหัวหน้าหน่วยงานของรัฐก่อนเสนอคณะกรรมการตรวจสอบ เพื่อพิจารณาให้ความเห็นชอบและเผยแพร่หน่วยรับตรวจทราบ รวมทั้งมีการสอบทานความเหมาะสมของกฎบัตรอย่างน้อยปีละหนึ่งครั้ง จึงขอยกเลิกกฎบัตรการตรวจสอบภายในฉบับที่มีผลบังคับใช้ตั้งแต่วันที่ 1 ตุลาคม 2564 และให้ใช้กฎบัตรการตรวจสอบภายในฉบับนี้แทน

**คำนิยาม**

**การตรวจสอบภายใน** หมายความว่า กิจกรรมให้ความเชื่อมั่นและการให้คำปรึกษา อย่างเที่ยงธรรมและเป็นอิสระ ซึ่งจัดให้มีขึ้นเพื่อเพิ่มคุณค่าและปรับปรุงการปฏิบัติงานของหน่วยงานของรัฐให้ดีขึ้น และจะช่วยให้หน่วยงานของรัฐบรรลุถึงเป้าหมายและวัตถุประสงค์ที่กำหนดไว้ด้วยการประเมิน และปรับปรุงประสิทธิผล ของกระบวนการบริหารความเสี่ยง การควบคุม และการกำกับดูแลอย่างเป็นระบบ

**มาตรฐานการตรวจสอบภายใน** หมายถึง กรอบหรือแนวทางในการปฏิบัติงานให้กับผู้ตรวจสอบภายใน

เพื่อให้มีผลการปฏิบัติงานเป็นที่น่าเชื่อถือและมีคุณภาพ ประกอบด้วยมาตรฐานด้านคุณสมบัติ และมาตรฐานด้าน การปฏิบัติงาน

**การบริการให้ความเชื่อมั่น** หมายถึง การตรวจสอบหลักฐานต่างๆ อย่างเที่ยงธรรม เพื่อให้ได้มาซึ่งการประเมินผลอย่างอิสระ โดยการปรับปรุงประสิทธิภาพในกระบวนการกำกับดูแล การบริหารความเสี่ยง และการควบคุมของหน่วยงานในสังกัดองค์การบริหารส่วนจังหวัดนครสวรรค์ เช่น การตรวจสอบการเงิน การตรวจสอบการปฏิบัติตามกฎระเบียบ การตรวจสอบผลการดำเนินงาน และการตรวจสอบอื่นๆ เช่น การตรวจสอบความมั่นคงปลอดภัยของเทคโนโลยีสารสนเทศ การตรวจสอบพิเศษ (การตรวจสอบตามที่ได้รับมอบหมายเป็นกรณีพิเศษ) เป็นต้น

/การบริการ.....

- 2 –

**การบริการให้คำปรึกษา** หมายถึง การบริการให้คำปรึกษา แนะนำ และบริการอื่นๆ ที่เกี่ยวข้องซึ่งลักษณะงานและขอบเขตของงานจะเป็นไปตามข้อตกลงที่ทำขึ้นร่วมกับผู้รับบริการ โดยมีจุดประสงค์เพื่อเพิ่มคุณค่าให้กับหน่วยงานในสังกัดองค์การบริหารส่วนจังหวัดนครสวรรค์ และปรับปรุงกระบวนการกำกับดูแล การบริหารความเสี่ยง และการควบคุมของหน่วยงานในสังกัดองค์การบริหารส่วนจังหวัดนครสวรรค์ ให้ดีขึ้น เช่น การให้คำปรึกษา แนะนำในเรื่องความคล่องตัวในการดำเนินงาน การออกแบบระบบงาน วิธีการต่างๆ ในการปฏิบัติงาน และการฝึกอบรม เป็นต้น

**จรรยาบรรณการตรวจสอบภายใน** หมายถึง แนวปฏิบัติและหลักปฏิบัติที่เป็นหลักการพื้นฐานในการปฏิบัติหน้าที่ของผู้ตรวจสอบภายในพึงปฏิบัติตนภายใต้กรอบความประพฤติที่ดีงาม ในอันที่จะนำมาซึ่งความเชื่อมั่น และให้คำปรึกษาอย่างเที่ยงธรรม เป็นอิสระ และเปี่ยมด้วยคุณภาพ

**หัวหน้าหน่วยงานของรัฐ** หมายถึง ผู้บริหารสูงสุดขององค์การบริหารส่วนจังหวัดนครสวรรค์

**หน่วยงานตรวจสอบภายใน** หมายถึง หน่วยงานที่รับผิดชอบงานตรวจสอบภายในขององค์การบริหารส่วนจังหวัดนครสวรรค์

**หัวหน้าหน่วยงานตรวจสอบภายใน** หมายถึง ผู้ดำรงตำแหน่งสูงสุดในหน่วยงานตรวจสอบภายในขององค์การบริหารส่วนจังหวัดนครสวรรค์

**ผู้ตรวจสอบภายใน** หมายถึง ผู้ดำรงตำแหน่งผู้ตรวจสอบภายในขององค์การบริหารส่วนจังหวัดนครสวรรค์

**หน่วยรับตรวจ** หมายถึง หน่วยงานตามโครงสร้างองค์การบริหารส่วนจังหวัดนครสวรรค์

**1. วัตถุประสงค์และพันธกิจของหน่วยตรวจสอบภายใน**

1.1 วัตถุประสงค์

เพื่อพัฒนาคุณภาพงานหน่วยตรวจสอบภายในให้ได้มาตรฐาน พร้อมปฏิบัติงานให้ความเชื่อมั่นว่าข้อมูลทางการเงิน การบริหารงานและการดำเนินงานมีความถูกต้องเชื่อถือได้ รวมถึงการให้คำปรึกษา อย่างเที่ยงธรรมและเป็นอิสระต่อฝ่ายบริหารและหน่วยรับตรวจ โดยจัดให้มีขึ้นเพื่อเพิ่มคุณค่าและปรับปรุงการปฏิบัติงานให้กับส่วนราชการสังกัดองค์การบริหารส่วนจังหวัดนครสวรรค์ให้บรรลุถึงเป้าหมายและวัตถุประสงค์ที่กำหนดไว้ และเพื่อพัฒนาคุณภาพงานตรวจสอบภายในให้ได้มาตรฐาน ด้วยการประเมินและปรับปรุงประสิทธิผลของกระบวนการการกำกับดูแลการบริหารความเสี่ยงและการควบคุม ตลอดจนการกระตุ้นให้เกิดระบบการบริหารราชการให้เป็นไปตามหลักธรรมาภิบาล (Good Governance)

1.2 พันธกิจ

(1) ปฏิบัติงานตรวจสอบภายในให้เป็นไปตามมาตรฐานและหลักเกณฑ์ปฏิบัติการตรวจสอบ

ภายในสำหรับหน่วยงานขอรัฐ

(2) สร้างความเชื่อมั่นและการให้คำปรึกษาด้านการบริหารความเสี่ยง การควบคุมภายใน

เพื่อให้การปฏิบัติงานของส่วนราชการมีประสิทธิภาพ ประสิทธิผลและเพิ่มคุณค่าแก่องค์กร

/2.การปฏิบัติ...

- 3 –

**2. การปฏิบัติตามหลักเกณฑ์กระทรวงการคลัง**

2.1 การปฏิบัติงานตรวจสอบภายในของหน่วยตรวจสอบภายใน องค์การบริหารส่วนจังหวัดนครสวรรค์ ถือปฏิบัติดังนี้

(1) หลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการตรวจสอบภายในสำหรับหน่วยงานของรัฐ พ.ศ. 2561 และแก้ไขถึง (ฉบับที่ 3) พ.ศ. 2564

(2) หนังสือกรมบัญชีกลาง ที่ กค 0409.2/ว 443 ลงวันที่ 17 กันยายน 2563

เรื่อง แนวปฏิบัติ การประกันและการปรับปรุงคุณภาพงานตรวจสอบภายใน : การประเมินภายในองค์กร

(3) หนังสือกรมบัญชีกลาง ที่ กค 0409.4/ว 47 ลงวันที่ 28 มกราคม 2564

เรื่อง การจัดทำกฎบัตรของคณะกรรมการตรวจสอบ และกฎบัตรของหน่วยงานตรวจสอบภายใน

(4) คู่มือหรือแนวปฏิบัติการตรวจสอบภายในของกรมบัญชีกลาง กรณีที่ไม่ได้กำหนดไว้ให้ถือปฏิบัติตามมาตรฐานสากล

(5) คู่มือหรือแนวทางปฏิบัติงานตรวจสอบภายในสำหรับเจ้าหน้าที่ตรวจสอบภายในของ

องค์กรปกครองส่วนท้องถิ่น (กองตรวจสอบระบบการเงินบัญชีท้องถิ่น) ปี 2563

2.2 สายการบังคับบัญชา

(1) หน่วยตรวจสอบภายในองค์การบริหารส่วนจังหวัดนครสวรรค์ มีสายบังคับบัญชาตาม

โครงสร้างขึ้นตรงต่อปลัดองค์การบริหารส่วนจังหวัดนครสวรรค์ และนายกองค์การบริหารส่วนจังหวัดนครสวรรค์

(2) หัวหน้าหน่วยตรวจสอบภายใน เป็นผู้บริหารสูงสุดของหน่วยตรวจสอบภายใน องค์การบริหารส่วนจังหวัดนครสวรรค์

(3) แผนการตรวจสอบประจำปี เจ้าหน้าที่ที่รับผิดชอบจัดทำแผนการตรวจสอบประจำปี โดยหัวหน้าหน่วยตรวจสอบภายใน เสนอผ่านความเห็นชอบปลัดองค์การบริหารส่วนจังหวัดนครสวรรค์ เพื่อเสนอต่อนายกองค์การบริหารส่วนจังหวัดนครสวรรค์พิจารณาอนุมัติ

(4) การรายงานผลการตรวจสอบ เจ้าหน้าที่ผู้รับผิดชอบจัดทำรายงานผลการตรวจสอบภายในโดยหัวหน้าหน่วยตรวจสอบภายใน เสนอรายงานผลการตรวจสอบภายในผ่านปลัดองค์การบริหารส่วนจังหวัดนครสวรรค์ เพื่อเสนอนายกองค์การบริหารส่วนจังหวัดนครสวรรค์

(5) หัวหน้าหน่วยตรวจสอบภายใน เป็นผู้ทบทวนกฎบัตรการตรวจสอบภายใน และเสนอขอความเห็นต่อนายกองค์การบริหารส่วนจังหวัดนครสวรรค์ โดยผ่านปลัดองค์การบริหารส่วนจังหวัดนครสวรรค์ เพื่อใช้เป็นแนวทางการปฏิบัติงานของหน่วยตรวจสอบภายใน โดยให้มีการเผยแพร่ให้หน่วยงานและผู้ที่เกี่ยวข้องทราบ

**3. อำนาจหน้าที่**

3.1 ผู้ตรวจสอบภายในดำรงไว้ซึ่งความเป็นอิสระ และไม่ขัดแย้งทางผลประโยชน์ในกิจกรรมที่ตรวจสอบและปราศจากการแทรกแซงในการปฏิบัติงานและการเสนอความเห็นในการตรวจสอบของฝ่ายบริหารหรือบุคคลหนึ่งบุคคลใด รวมทั้งต้องไม่ตรวจสอบงานที่ตนเองเคยทำหน้าที่บริหารหรือปฏิบัติงานภายในระยะเวลาหนึ่งปีก่อนการตรวจสอบ และไม่ควรเป็นกรรมการในคณะกรรมการใดๆ ของส่วนราชการหรือหน่วยงานในสังกัด อันมีผลกระทบต่อความเป็นอิสระในการปฏิบัติงาน และการเสนอความเห็นในการตรวจสอบ

/3.2ผู้ตรวจสอบ....

- 4 -

3.2 ผู้ตรวจสอบภายในมีสิทธิในการเข้าถึงข้อมูล บุคคล เอกสารหลักฐาน และทรัพย์สินต่างๆ เพื่อรับทราบ ข้อมูลที่จะเป็นประโยชน์ต่อการปฏิบัติงานตรวจสอบภายใน รวมทั้งเรื่องเกี่ยวกับนโยบายและการดำเนินงานของส่วนราชการ ตลอดจนให้คำปรึกษา แนะนำแก่หน่วยรับตรวจ

3.3 ขอบเขตการตรวจสอบภายในจะครอบคลุมถึง การตรวจสอบ วิเคราะห์ รวมทั้งการประเมินความเพียงพอและประสิทธิภาพของระบบการควบคุมภายใน และการบริหารความเสี่ยงของหน่วยงานของรัฐ 3.4 หน่วยรับตรวจต้องให้ความร่วมมือ การสนับสนุนเกี่ยวกับบุคลากรและบริการอื่นๆ ในหน่วยงานเพื่อปฏิบัติงานตรวจสอบให้มีประสิทธิภาพ และประสิทธิผล

3.5 หน่วยตรวจสอบภายในคัดเลือกกิจกรรมการตรวจสอบ กำหนดขอบเขตการตรวจสอบและการใช้เทคนิค/วิธีการตรวจสอบตามความเหมาะสม

3.6 หน่วยตรวจสอบภายในมีสิทธิในการเข้าถึงบุคคล ข้อมูล เอกสารหลักฐาน และทรัพย์สินอื่นๆ รวมทั้งเรื่องเกี่ยวกับนโยบายและการดำเนินงานของส่วนราชการ

**4. ความเป็นอิสระและความเที่ยงธรรม**

หน่วยตรวจสอบภายใน องค์การบริหารส่วนจังหวัดนครสวรรค์ ไม่มีโครงสร้างองค์กรในรูปแบบของคณะกรรมการตรวจสอบ ดังนั้นการบริหารงานบุคคลตามพระราชบัญญัติระเบียบบริหารงานบุคคลส่วนท้องถิ่น พ.ศ. 2542 จึงขึ้นตรงต่อปลัดองค์การบริหารส่วนจังหวัดนครสวรรค์ และนายกองค์การบริหารส่วนจังหวัดนครสวรรค์ และไม่อาจมอบอำนาจในการปกครองบังคับบัญชาและดูแลงานที่เกี่ยวกับงานการตรวจสอบภายในให้ผู้อื่นได้ การรายงานการตรวจสอบให้รายงานตรงต่อนายกองค์การบริหารส่วนจังหวัดโดยผ่านปลัดองค์การบริหารส่วนจังหวัด เพื่อให้การปฏิบัติงานตรวจสอบภายในสามารถดำเนินไปได้อย่างเต็มที่ ปราศจากการแทรกแซงทั้งในการกำหนดขอบเขตการตรวจสอบภายใน การปฏิบัติงานตรวจสอบภายใน และการรายงานการตรวจสอบภายใน

**ความอิสระ** คือ การเป็นอิสระจากเงื่อนไขที่เป็นอุปสรรคต่อความสามารถในการปฏิบัติงานตรวจสอบภายใน เพื่อให้การตรวจสอบภายในบรรลุผลโดยปราศจากอคติ หัวหน้าหน่วยตรวจสอบภายในต้องขึ้นตรงต่อหัวหน้าหน่วยงานของรัฐและคณะกรรมการตรวจสอบ และไม่ถูกจำกัดสิทธิในการเข้าถึงตามหน้าที่ความรับผิดชอบ ซึ่งความเป็นอิสระจำเป็นต่อการปฏิบัติหน้าที่อย่างมีประสิทธิภาพและเกิดประสิทธิผล ทั้งนี้ สิ่งที่เป็นอุปสรรคต่อความเป็นอิสระไม่ว่าจะเป็นในส่วนของบุคคล การปฏิบัติงาน หน้าที่ความรับผิดชอบ และหน่วยงานต้องได้รับการจัดการ

**ความเที่ยงธรรม** คือ ทัศนคติที่ปราศจากความลำเอียง เพื่อเป็นการเอื้อให้ผู้ตรวจสอบภายใน ปฏิบัติ

งานตรวจสอบภายในด้วยความเชื่อมั่นในผลงาน และไม่มีการลดหย่อนคุณภาพของงาน ซึ่งการใช้ดุลยพินิจของผู้ตรวจสอบภายในที่เกี่ยวข้องกับการตรวจสอบภายในจะไม่อยู่ภายใต้การชักจูงหรือชักนำจากผู้อื่น ทั้งนี้ สิ่งที่เป็นอุปสรรคต่อความเป็นอิสระไม่ว่าจะเป็นในส่วนของบุคคล การปฏิบัติงาน หน้าที่ความรับผิดชอบ และหน่วยงานต้องได้รับการจัดการ

**5. ขอบเขตการปฏิบัติงาน**

ขอบเขตงานของการตรวจสอบภายในให้ครอบคลุมถึง การตรวจสอบ การวิเคราะห์ รวมทั้งการประเมินความเพียงพอ และประสิทธิผลของระบบการควบคุมภายใน และการบริหารความเสี่ยงขององค์การบริหารส่วนจังหวัดนครสวรรค์ รวมถึง

/5.1ประเมิน....

- 5 -

5.1 ประเมินความมีประสิทธิภาพ และประสิทธิผลของการดำเนินงานในหน้าที่ของหน่วยรับตรวจ เสนอแนะการปรับปรุงการบริหารความเสี่ยง การควบคุม และการกำกับดูแลอย่างต่อเนื่อง

5.2 สอบทานระบบการปฏิบัติงานตามกฎหมาย ระเบียบ แลข้อบังคับหรือมติคณะรัฐมนตรี

ที่เกี่ยวข้องกับการดำเนินงาน รวมทั้งข้อกำหนดอื่นของหน่วยงานของรัฐ

5.3 สอบทานความถูกต้องและเชื่อถือได้ของข้อมูลการดำเนินงานและการเงินการคลัง

5.4 ตรวจสอบระบบการดูแลรักษา และความปลอดภัยของทรัพย์สินของหน่วยรับตรวจให้มี

ความเหมาะสมกับประเภทของทรัพย์สินนั้น

5.5 ตรวจสอบระบบงานสารสนเทศ เพื่อพิสูจน์ความถูกต้องและเชื่อถือได้ของระบบและข้อมูลที่ได้จากการประมวลผลด้วยคอมพิวเตอร์ รวมทั้งระบบการเข้าถึงข้อมูลในการปรับปรุงแก้ไขและการรักษาความปลอดภัยของข้อมูล

5.6 ตรวจสอบกรณีพิเศษและปฏิบัติงานอื่นที่เกี่ยวข้องกับการตรวจสอบภายในตามที่ได้รับมอบหมายของนายกองค์การบริหารส่วนจังหวัดนครสวรรค์ นอกเหนือจากแผนตรวจสอบประจำปี

5.7 วิเคราะห์และประเมินความมีประสิทธิภาพ ประหยัดและคุ้มค่าในการใช้ทรัพยากร

**6 หน้าที่ความรับผิดชอบ**

6.1 กำหนด เป้าหมาย นโยบาย ทิศทาง ภารกิจของงานตรวจสอบภายใน เพื่อสนับสนุนการบริหารงานและการดำเนินงานด้านต่างๆ ของทุกส่วนราชการ ให้สอดคล้องกับนโยบายของนายกองค์การบริหารส่วนจังหวัดนครสวรรค์ โดยคำนึงถึงความมีประสิทธิภาพของกิจกรรม การบริหารความเสี่ยง และความเพียงพอของระบบการควบคุมภายในของหน่วยงาน

6.2 จัดทำกฎบัตรไว้เป็นลายลักษณ์อักษร และเสนอนายกองค์การบริหารส่วนจังหวัดนครสวรรค์ โดยผ่านปลัดองค์การบริหารส่วนจังหวัดนครสวรรค์ เพื่อพิจารณาให้ความเห็นชอบและเผยแพร่หน่วยรับตรวจทราบ รวมทั้งมีการสอบทานความเหมาะสมของกฎบัตรอย่างน้อยปีละหนึ่งครั้ง

6.3 จัดให้มีการประกันคุณภาพงานตรวจสอบภายในทั้งภายในและภายนอก เสนอรายงานผลประเมินปัญหาอุปสรรค รวมทั้งแผนปรับปรุงการดำเนินงานเสนอนายกองค์การบริหารส่วนจังหวัดนครสวรรค์

6.4 การจัดทำบัญชีแบบประเมินความเสี่ยง จัดทำแผนการตรวจสอบระยะยาว และแผนการตรวจสอบภายในประจำปี โดยเสนอผ่านปลัดองค์การบริหารส่วนจังหวัดนครสวรรค์ เพื่อเสนอต่อนายกองค์การบริหารส่วนจังหวัดนครสวรรค์ เพื่อพิจารณาอนุมัติภายในเดือนสุดท้ายของปีงบประมาณ

6.5 ปฏิบัติงานตรวจสอบตามแผนการตรวจสอบภายในประจำปีที่ได้รับอนุมัติ และปฏิบัติงานอื่นที่เกี่ยวข้องกับการตรวจสอบภายในที่ได้รับมอบหมาย เช่น

(1) งานบริการให้ความเชื่อมั่น (Assurance Service) งานตรวจสอบหลักฐานต่างๆ

อย่างเที่ยงธรรม เพื่อให้ได้มาซึ่งการติดตามและประเมินผลการปฏิบัติงานอย่างเป็นอิสระในกระบวนการกำกับดูแล และบริหารจัดการความเสี่ยงและความเพียงพอ ของการควบคุมของส่วนราชการในสังกัด ได้แก่ การตรวจสอบรายงานทางการเงิน การตรวจสอบการปฏิบัติตามกฎ หลักเกณฑ์ ระเบียบ การตรวจสอบการปฏิบัติงานหรือการดำเนินงาน และการตรวจสอบการบริหาร โดยให้มีรายงานและติดตามผลการตรวจสอบ ดังนี้

/-การตรวจสอบ....

- 6 –

- การตรวจสอบการเงิน (Financial Audit) การตรวจสอบความถูกต้องครบถ้วน และความเชื่อถือได้ของข้อมูลการเงิน และรายงานการเงิน การตรวจสอบการปฏิบัติตามมาตรฐานการบัญชี นโยบายการบัญชี กฎหมาย ระเบียบ ข้อบังคับ หลักเกณฑ์ ประกาศที่เกี่ยวข้อง รวมถึงการประเมินความเสี่ยง ระบบการควบคุมภายใน และความเป็นไปได้ที่จะเกิดข้อผิดพลาดและการทุจริตด้านการเงินการบัญชี

- การตรวจสอบการปฏิบัติตามกฎหมาย (Compliance Audit) การตรวจสอบการ-ปฏิบัติตามกฎหมาย ระเบียบ ข้อบังคับ หลักเกณฑ์ ประกาศ มติคณะรัฐมนตรี รวมถึงมาตรฐานแนวปฏิบัติ และนโยบายที่กำหนด

- การตรวจสอบการดำเนินงาน (Performance Audit) การตรวจสอบความประหยัด ความมีประสิทธิผล ความมีประสิทธิภาพ และความคุ้มค่าของกิจกรรมที่ตรวจสอบ

- การตรวจสอบอื่นๆ เช่น การตรวจสอบความมั่นคงปลอดภัยของเทคโนโลยีสารสนเทศ โดยการประเมินความเสี่ยงและการควบคุมภายในด้านเทคโนโลยีสารสนเทศ และการตรวจสอบพิเศษ (การตรวจสอบตามที่ได้รับมอบหมายเป็นกรณีพิเศษ)

(2) งานบริการให้คำปรึกษา (Consulting Services) การบริการให้คำปรึกษา แนะนำและบริการอื่นๆ ที่เกี่ยวข้อง แก่หน่วยรับตรวจและผู้ที่เกี่ยวข้อง โดยมีจุดประสงค์เพื่อเพิ่มคุณค่าให้กับองค์การบริหารส่วนจังหวัดนครสวรรค์ และปรับปรุงกระบวนการกำกับดูแล การบริหารความเสี่ยง และการควบคุมของหน่วยงานขององค์การบริหารส่วนจังหวัดนครสวรรค์ให้ดีขึ้น

6.6 จัดทำและเสนอรายงานผลการตรวจสอบภายในเวลาอันสมควรหรืออย่างน้อยทุกสองเดือนนับจากวันที่ดำเนินการตรวจสอบแล้วเสร็จตามแผน กรณีเรื่องที่ตรวจพบเป็นเรื่องที่จะมีผลเสียหายต่อทางราชการให้รายงานผลการตรวจสอบทันที และติดตามผลการตรวจสอบ ดังนี้

(1) ให้มีการรายงานผลการตรวจสอบ ความคิดเห็น ข้อเสนอแนะ และแนวทางในการปรับปรุง แก้ไขที่สามารถนำไปปฏิบัติงานได้ตามมาตรฐานการตรวจสอบภายใน และจรรยาบรรณการตรวจสอบภายในของส่วนราชการต่อนายกองค์การบริหารส่วนจังหวัดนครสวรรค์ โดยผ่านปลัดองค์การบริหารส่วนจังหวัดนครสวรรค์ภายในระยะเวลา 30 วัน นับจากวันที่ตรวจสอบเสร็จตามแผน กรณีที่เป็นเรื่องที่มีผลเสียหายต่อทางราชการให้รายงานผลการตรวจสอบทันที

(2) ให้มีระบบการติดตามผลการตรวจสอบ เสนอแนะและให้คำปรึกษาแก่หน่วยรับตรวจตามขอเสนอแนะในรายงานผลการตรวจสอบ เพื่อให้มั่นใจว่าหน่วยรับตรวจได้นำไปปฏิบัติอย่างมีประสิทธิผล

6.7. ประสานงานกับผู้สอบบัญชี และหน่วยงานอื่นๆ ที่เกี่ยวข้อง

6.8. ปฏิบัติงานอื่นที่เกี่ยวข้องกับการตรวจสอบภายใน ตามที่ได้รับมอบหมายจากนายก

องค์การบริหารส่วนจังหวัดนครสวรรค์

**7. การประกันและการปรับปรุงคุณภาพงานตรวจสอบภายใน**

หน่วยตรวจสอบภายในองค์การบริหารส่วนจังหวัดนครสวรรค์ จัดให้มีการประกันและการปรับปรุงคุณภาพงานตรวจสอบภายในตามรูปแบบและวิธีการที่กรมบัญชีกลางกำหนด ประกอบด้วย

7.1 การประเมินภายในองค์กร (Internal Assessment) ดำเนินการเป็นประจำทุกปี ด้วยวิธีการประเมินผล 2 รูปแบบ ได้แก่

(1) การติดตามและการประเมินผลการปฏิบัติงานอย่างต่อเนื่อง ตามรูปแบบและวิธีการที่หัวหน้าหน่วยตรวจสอบภายในกำหนด

/(2)การประเมิน....

- 7 –

(2) การประเมินตนเองเป็นระยะ ตามรูปแบบและวิธีการที่กรมบัญชีกลางกำหนด โดยหัวหน้าหน่วยตรวจสอบภายใน หรือทีมผู้ตรวจสอบภายในที่หัวหน้าหน่วยตรวจสอบภายในมอบหมาย

7.2 การประเมินผลจากภายนอก ดำเนินการโดยบุคคลหรือคณะบุคคลซึ่งเป็นผู้ประเมินจากภายนอกที่มีความเหมาะสมและมีความเป็นอิสระ ตามรูปแบบและหลักเกณฑ์ที่กรมบัญชีกลางกำหนด

7.3 รายงานผลการประเมินภายในต่อนายกองค์การบริหารส่วนจังหวัดนครสวรรค์อย่างน้อยปีละครั้ง

**8. หน้าที่ของหน่วยรับตรวจ**

8.1 อำนวยความสะดวกและให้ความร่วมมือแก่ผู้ตรวจสอบภายใน

8.2 จัดเตรียมเอกสารหลักฐานที่เกี่ยวกับการดำเนินงาน รวมถึงข้อมูลที่เกี่ยวข้องให้ครบถ้วน สมบูรณ์ พร้อมที่จะตรวจสอบได้

8.3 จัดทำบัญชีและจัดเก็บเอกสารประกอบรายการบัญชีพร้อมที่จะให้ผู้ตรวจสอบภายในตรวจสอบได้

8.4 จัดให้มีระบบการเก็บเอกสารในการปฏิบัติงานที่เหมาะสมและครบถ้วน

8.5 ชี้แจงและตอบข้อซักถามต่างๆ พร้อมทั้งหาข้อมูลเพิ่มเติมให้แก่ผู้ตรวจสอบภายใน

8.6 ปฏิบัติตามข้อทักท้วง และข้อเสนอแนะของผู้ตรวจสอบภายในในเรื่องต่างๆ ที่นายกองค์การบริหารส่วนจังหวัดนครสวรรค์ สั่งให้ปฏิบัติภายในระยะเวลาที่กำหนด

**9. มาตรฐานและจริยธรรมในการปฏิบัติงาน**

ผู้ตรวจสอบภายในจะดำรง ประพฤติ ปฏิบัติงานตรวจสอบภายในให้เป็นตามมาตรฐานการตรวจสอบภายใน และจริยธรรมการปฏิบัติงานตรวจสอบภายในของส่วนราชการ คู่มือปฏิบัติตามมาตรฐานวิชาชีพ และจรรยาบรรณที่เกี่ยวข้อง

**จรรยาบรรณการตรวจสอบภายใน**

เพื่อเป็นการยกฐานะและศักดิ์ศรีของวิชาชีพตรวจสอบภายในให้ได้รับการยกย่อง และยอมรับจากบุคคลทั่วไป รวมทั้งให้การปฏิบัติหน้าที่ตรวจสอบภายในเป็นไปอย่างมีประสิทธิภาพ ผู้ตรวจสอบภายในจึงต้องพึงประพฤติปฏิบัติตนภายใต้กรอบความประพฤติที่ดีงาม ในอันที่จะนำมาซึ่งความเชื่อมั่น และให้คำปรึกษาอย่าง-เที่ยงธรรม เป็นอิสระ และเปี่ยมด้วยคุณภาพ

หลักปฏิบัติที่กำหนดในจรรยาบรรณการตรวจสอบภายใน เป็นหลักการพื้นฐานในการปฏิบัติหน้าที่ ที่ผู้ตรวจสอบภายในพึงปฏิบัติ โดยใช้สามัญสำนึกและวิจารณญาณอันเหมาะสม ผู้ตรวจสอบภายในควรประพฤติปฏิบัติตนตามกรอบจรรยาบรรณนี้ นอกเหนือจากการปฏิบัติตามจรรยาบรรณของเจ้าหน้าที่ของหน่วยงานของรัฐ และกฎหมายหรือหลักเกณฑ์อื่นที่เกี่ยวข้อง และผู้ตรวจสอบภายในพึงยึดถือและดำรงไว้ซึ่งหลักปฏิบัติ ดังต่อไปนี้

9.1 ความซื่อสัตย์ (Integrity) ความซื่อสัตย์ของผู้ตรวจสอบภายในจะสร้างให้เกิดความไว้วางใจและ

ทำให้ดุลยพินิจของผู้ตรวจสอบภายในมีความน่าเชื่อถือและยอมรับจากบุคคลทั่วไป

9.2 ความเที่ยงธรรม (Objectivity) ผู้ตรวจสอบภายในจะแสดงความเที่ยงธรรมเยี่ยงผู้ประกอบ

วิชาชีพในการรวบรวมข้อมูล ประเมินผล และรายงานด้วยความไม่ลำเอียง ผู้ตรวจสอบภายในต้องทำหน้าที่อย่างเป็นธรรมทุกๆ สถานการณ์ และไม่ปล่อยให้ความรู้สึกส่วนตัวหรือความรู้สึกนึกคิดของบุคคลอื่นเข้ามามีอิทธิพลเหนือการปฏิบัติงาน

/9.3การปกปิด

- 8 –

9.3 การปกปิดความลับ (Confidentiality) ผู้ตรวจสอบภายในจะเคารพในคุณค่าและสิทธิของผู้เป็น

เจ้าของข้อมูลที่ได้รับทราบจากการปฏิบัติงาน และไม่เปิดเผยข้อมูลดังกล่าว โดยไม่ได้รับอนุญาตจากผู้ที่มีอำนาจหน้าที่โดยตรงเสียก่อน ยกเว้นในกรณีที่มีพันธะในแง่ของงานอาชีพและเกี่ยวข้องกับกฎหมายเท่านั้น

9.4 ความสามารถในหน้าที่ (Competency) ผู้ตรวจสอบภายในจะนำความรู้ ทักษะ และประสบการณ์

มาใช้ในการปฏิบัติงานอย่างเต็มที่

กฎบัตรฉบับนี้มีผลใช้บังคับตั้งแต่ วันที่ 1 ตุลาคม 2565 เป็นต้นไป

(นางนัจวนันท์ พีระญาอานนท์)

หัวหน้าหน่วยตรวจสอบภายใน

พลตำรวจเอก

(สมศักดิ์ จันทะพิงค์)

นายกองค์การบริหารส่วนจังหวัดนครสวรรค์